cyanic-selkie/wikianc huggingface dataset:
Urbanismus zu Lëtzebuerg zanter 1945
Esch-Uelzecht
Aus Siicht vun den Infrastrukture sinn dräi Haaptprojeten z'ernimmen: Dës Projeten hate virun allem een Zil, nämlech de Verkéier vun den Autoen zu Esch ze vereinfachen. Goufen et zu Lëtzebuerg 1970 nëmme 85.000 Autoen, waren et der 2004 schonn 300.000, sou datt vill Mesuren op nationalem Niveau geholl goufe fir d'Stied méi autofrëndlech ze maachen. Des Weidere gouf den Auto säit den 1950er Joren als Symbol vun der moderner Gesellschaft an individueller Fräiheet ugesinn, sou datt d'Urbanisten ëmmer méi autofrëndlech Stied plangen. Gläichzäiteg verschwannen Transportmëttelen aus der Virkrichszäit, ënner anerem de Fluchhafen an den Tram an de Joren 1954 respektiv 1956.
Tëschent 1960 an 1970 entstoungen zwéi weider Wunnquartieren zu Esch, nämlech Fettmeth a Wobrécken, déi an der Ëmgéigend vum aktuelle Lycée Hubert Clément leien. Déi Quartiere bestinn aus Eefamilljenhaiser an hu grouss a breet Stroossen. Déi Dispositioun ass seele fir d'Stad Esch, déi virun allem vum Wunnengsbau aus der Stolzäit markéiert ass. Iwwerdeems d'Initiativ vum Wunnengsbau virum Krich bei der Industrie louch, gouf déi privat Initiativ nom Zweete Weltkrich encouragéiert fir de Manktem vu Wunnfläch z'iwwerwannen. Vun den 1990er Joren un huet d'Stad Esch sech missen nei Methoden iwwerleeë fir déi al Aarbechterquartieren an Ingenieursvillaen ëmzebauen oder ze renovéieren. Schliisslech gouf e Kompromëss fonnt. Vill Gebaier si mat neien ersat ginn an anerer kruten nei Funktiounen. Sou ass den ale Casino, dee fréier e Receptiounssall fir déi héich Kaderen aus der Stolindustrie war, an e Museksconservatoire ëmgebaut ginn. Déi al Minière Cockerill gëtt haut fir pedagogesch Zwecker benotzt. Trotzdem sinn eenzel Haiser d'Ausnahm zu Esch an ugebaut Haiser bleiwen d'Reegel.
Canton de Foix
De Canton de Foix ass eng franséisch administrativ Andeelung am Arrondissement Foix am Departement Ariège an der Regioun Occitanie.
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Urbanismus zu Lëtzebuerg zanter 1945
Esch-Uelzecht
Duerch d'Stolkris Enn 1970er an Ufank der 1980er Joren hat d'Stad Esch finanziell Schwieregkeeten, sou datt déi urbanistesch Projeten net direkt konnte realiséiert ginn. Allerdéngs goufe weiderhi Projeten ausgeschafft, wéi een de Quartier Al Esch renovéiere kéint. Sou hunn zum Beispill en Escher Collectiv vun Architekten, dee sech Urb Esch genannt huet, oder aner Biergerinitiative Projete presentéiert. 1983 huet dunn den Architektebüro Walter-Kuhlmann vu Maastricht ee Bebauungsplang mam Schwéierpunkt um Liewensraum virgestallt an den Escher Schäfferot huet dee Projet ugeholl.
Deen zweete grousse Projet, deen d'Stad Esch no der finanzieller Kris 1990 envisagéiert huet, war de Reamenagement vun der Uelzechtstrooss. Déi Strooss gouf an eng Foussgängerzon mat Geschäfter amenagéiert. Et ass ewell déi längst Strooss vun där Zort zu Lëtzebuerg
Gläichzäiteg huet dee Projet och e Changement an der Mentalitéit en vue vum motoriséierte Verkéier symboliséiert. Wann d'Urbanisten an den 1950er a 60er Joren nach an der Gonscht vun den Autoe gebaut hunn, sou hu s'an den 1970er an 80er Joren probéiert, erëm méi mënschefrëndlech ze bauen. Den Ënnergang vun der Stolindustrie huet et mat sech bruecht, datt nei Secteuren hu misse fonnt ginn an dofir den Auto an der Stad Plaz huet misse maachen. An anere Wierder: den Auto huet missen aus der Stad eraus. Am Joer 1988 huet de Plang vum Professer Hartmut Topp d'Objektiver vun der Mobilitéit an Esch redefinéiert. Haut gëtt de Fokus ëmmer méi op eng duuss Mobilitéit gesat, andeems Vëloen zur Verfügung gestallt ginn souwéi nei Weeër fir d'Foussgänger.
An de spéiden 1980er gouf och eng méi déifgräifend Reflexioun iwwer d'Zukunft vun der Stad gemaach, besonnesch an der Hisiicht, wéi een déi al Frichë kéint revaloriséieren. Dee gréisste Projet, deen an dësem Sënn entsteet, ass den Amenagement vum Belval. Deen neie Site sollt als éischt als Site fir déi neist Technologien ëmfonctionéiert ginn, mä den Inneministère huet éischter d'Iddi vum Schafe vun enger Fuerschungs- a Sciencëplaz vertrueden. De Belval besteet haut aus der Universitéit Lëtzebuerg, engem Geschäftsquartier an e puer Wunnquartieren. Um Site gëtt zanter 2004 nach ëmmer gebaut.
Ettelbréck
Gesamtbevëlkerung a Bevëlkerungsdicht vun der Ettelbrécker Gemeng :
Ettelbréck ass säit dem 4. August 1907 offiziell eng Stad. Zu deem Ablack huet d'Gemeng ongeféier 4100 Awunner, déi op 663 Haiser verdeelt sinn. 1947, just nom Zweete Weltkrich, liewen net vill méi Leit zu Ettelbréck, nämlech 4452. De Bevëlkerungswuesstem gëtt eréischt méi bedeitend an den 1960er Joren an 2000 liewe fir d'éischte Kéier méi wéi 7000 Leit an der Ettelbrécker Gemeng. 2007 gëtt dann een Total vu 7650 Awunner erreecht. Tëschent 1907 an 2007, ass d'Zuel vun den Awunner pro Stot vu 6,2 Persounen op 2,4 Persounen erofgaangen.
Spidolssecteur
Säit 1855 gouf et zu Ettelbréck een Hospice, deen ausserhalb vum Wunnraum op der anerer Säit vun der Uelzecht louch. Dat selwecht Joer lancéiert d'Gemeng e Projet fir an dësem Hospice „les indigents invalides et les aliénés“ ënnerzebréngen. An der Zäit tëschent deenen zwee Weltkricher mëscht den Dr. Charles Marx, ee Lëtzebuerger Chirurg, deen zu Paräis geschafft huet, d'Klinick Saint-Louis mat Spezialisatioun op Chirurgie zu Ettelbréck op. Dëst Spidol ass een zentrale Punkt innerhalb vun den urbanistesche Mesuren, déi am Spidolssecteur geholl ginn.
Nom Zweete Weltkrich am Joer 1947 gëtt d'Klinick un d'Ettelbrécker Gemeng verkaf, déi ënnert hirer Leedung doraus een zivilt Hospice mécht. Séier sinn d'Kapazitéite vun der Klinick erreecht, sou datt de Gemengerot 1954 ee Concours fir eng nei Konstruktioun vun der Klinick ausschreift. De Concours gëtt vum Ettelbrécker Architekt Ed. Steffes gewonnen. D'Aarbechte fänken 1957 un an den 23. November 1963 gëtt déi offiziell Ouverture vun der neier Klinick Saint-Louis gefeiert.
Am Laf vun der Zäit ginn déi Gebaier e puermol renovéiert a vergréissert, bis datt schlussendlech 1990 driwwer nogeduecht gëtt, eng zousätzlech Klinick ze bauen. D'Aarbechte fänken 1998 un an d'Klinick Saint-Louis mécht seng Dieren eng éischte Kéier am Oktober 2003 op.
Eng änlech Evolutioun gëtt et fir d'“refuge d'aliénés“, wat 1901 d'“Maison de Santé“ gëtt, ier et ab 1974 den „Hôpital neuropsychiatrique de l'Etat“ ass. Säit 1998 schwätzt een vum „Centre Hospitalier Neuropsychiatrique“.
Commerce an Agrikultur
D'Entwécklung vun der Stolindustrie an der Minettsgéigend huet och een Impakt op Ettelbréck, besonnesch an der Landwirtschaft. Dës profitéiert haaptsächlech vum Dünger, deen aus de Reschter vun der Stolproduktioun entsteet. Allerdéngs zerstéiert den Zweete Weltkrich e groussen Deel vun de kommerzielle Strukturen a besonnesch de kommerziellen Zentrum. Nom Krich baut d'Gemeng dësen Deel vun der Stad erëm op a versicht - wéi schonn an anere Gemengen am Land - eng autofrëndlech Ëmgéigend ze schafen.
Séier maachen déi vill Autoen den Zentrum vun Ettelbréck net méi liewenswäert, sou datt d'Stad Ettelbréck, wéi och schonn d'Stad Esch, den Zentrum 1996 an eng Foussgängerzonen ëmbaue léisst. Allerdéngs hëlt d'Stad Ettelbréck dës Mesuren zimmlech spéit par Rapport zu anere Stied, sou datt hire Projet schonn dee Moment, wéi e realiséiert gouf, vun der Zäit depasséiert gouf.
Säit 1984 zitt et dofir ëmmer méi Geschäftsleit aus dem Stadkär, fir sech an den Industriezone ronderëm d'Stad néierzeloossen.
Infrastrukturen
D'Eisebunnsstreck, déi d'Stad Lëtzebuerg mat Ettelbréck verbënnt, gouf 1862 gebaut an ass zanterhier ëmmer erëm ausgebaut ginn.
Wärend deenen zwee Weltkricher ass d'Eisebunnsstreck bal net zerstéiert ginn, sou datt vun 1952 un nëmmen déi lokal Schied gefléckt gi sinn. Mä mat der Zäit hunn d'Schinnen net méi den techneschen Norme vun der Zäit entsprach. Sou war, an den 1970er Joren, d'Eisebunnsstreck am Norde vum Land nach net elektrifizéiert. Wärend d'Politik d'Renovéierung vun der Eisebunnsstreck a Fro stellt, protestéiert d'Populatioun vun de Gemenge laanscht d'Eisebunnsstreck fir hiren Ënnerhalt am Laf vum Joer 1980. Schlussendlech akzeptéieren déi politesch Responsabel den Entretien vun der Eisebunnsstreck an entscheede sech, dës ze moderniséieren. Dës Aarbechte sinn 1993 fäerdeg an Ettelbréck gëtt d'Haaptstellwierk am Norde vum Land.
Kierch Berbuerg
D'Kierch zu Berbuerg ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Manternach gehéiert.
De Patréiner vun der Kierch ass den hellege Lambert, deem säi Fest den 18. September gefeiert gëtt.
Se steet op der Kräizung vun der Weckerstrooss, dem CR135, mat der Duerfstrooss an dem Neie Wee.
Warlincourt-lès-Pas
Warlincourt-lès-Pas ass eng franséisch Gemeng am Departement Pas-de-Calais an der Regioun Hauts-de-France.
Colle-Koltanowski-System
De Colle-Koltanowski-System ass en Erëffnungssystem vum Schachspill, deen duerch e wäissen Opbau mat d4/Sf3/e3/Ld3/c3/Sbd2/0-0 definéiert ass.
Jacques Schmitz
De Jacques Schmitz, gebuer 1850 a gestuerwen den 30. November 1922 zu Garnech, war e lëtzebuergesche Politiker.
De 26. Dezember 1878 krut de Jacques Schmitz seng Nominatioun als Buergermeeschter vun der Gemeng Garnech an hien huet déi Plaz bis zu sengem Doud behal. Hie war och eng zäitlaang Deputéierte vum Kanton Capellen.
Am Summer 1918 gouf hien, als Deputéierte vum Canton Capellen, bei de Wale fir d'Assemblée constituante an d'Chamber gewielt.
Fédération générale de la fonction communale
D'Fédération générale de la fonction communale, gekierzt FGFC ass eng Gewerkschaft zu Lëtzebuerg fir d'Gemengepersonal. Se ass de Pendant vun der CGFP, déi sich fir d'Personal vum Staat asetzt.
Op nationalem Plang ass si mat 5 Sëtz an der Chambre des fonctionnaires et employés publics vertrueden, mat 1 Sëtz am Conseil Economique et Social (CES), a mat 6 Sëtz an der Commission Centrale.
Op internationalem Plang ass si Member vun der Confédération européenne des syndicats indépendants (CESI).
Bogliasco
Bogliasco ass eng Uertschaft a Gemeng an Italien an der Provënz Genua.
UFOria
UFOria ass en US-amerikanesche Film vum John Binder aus dem Joer 1985.
2. Arrondissement vu Paräis
Den '''2. Arrondissement' ( och nach Arrondissement de la Bourse '') ass ee vun zwanzeg Stadbezierker vu Paräis. Mat nëmmen 99 Hektar ass et de klengsten Arrondissement vu Paräis.
En ass entstanen duerch d'Ausdeenung vun der Stad an nërdlecher Richtung wärend dem 15. a 16. Joerhonnert. Éischt Baute goufen et awer schonn am 14. Joerhonnert. D'Stadmauer déi vum Charles V. opgeriicht gi war, ass deemools scho bis bei déi haiteg Rue d'Aboukir gaangen. Ënnert dem Louis XIII. huet sech d'Stad am 16. Joerhonnert bis un den nërdleche Bord vum Arrondissement vergréissert, bis do wou haut d'Grands Boulevards verlafen.
Geographesch Lag
Den 2. Arrondissement läit nërdlech vum zentralen 1. Arrondissement, stéisst am Osten un den 3. an am Norden un den 9. an 10. Arrondissement.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Kierch Rodange
D'Kierch vu Rodange ass eng kathoulesch Kierch déi zur Par Kordall Sainte-Barbe am Dekanat Süden-West an zu der Gemeng Péiteng gehéiert.
Patréinesch ass d'helleg Amalberga, där hiert Fest den 10. Juli gefeiert gëtt.
Si steet op der Kräizung vun der Rue de la Gendarmerie mat der Rue du Commerce, dem CR176.
Klacken
Am Kierchtuerm hänke véier Klacken, déi 1991 vun der Klackegéisserei Mabilon vu Saarburg gegoss goufen:
Keelebouf
D'Keelebouwe waren op de Keelen- a Bowlingsbunnen déi jonk Borschten, déi am Ufank vum 20. Joerhonnert bis an d'50er Joren, d'Keele frësch opgestallt an déi ëmgefalen aus dem Spill geraumt hunn.
Dacks hu se sech virum Keelespill och ëm den Ënnerhalt vun der Bunn bekëmmert, déi reegelméisseg huet misse propper gehalen a gewichst ginn. Vun ëm 1940 un, zu Lëtzebuerg allerdéngs e bësselche méi spéit (sou ëm 1955) goufen d'Keelebouwen net méi gebraucht well automatesch Stellmechanismen déi Aarbecht iwwerholl hunn.
3. Arrondissement vu Paräis
Den '''3. Arrondissement' ( och nach Arrondissement du Temple '') ass ee vun zwanzeg Stadbezierker vu Paräis. Et ass zum gréissten Deel eng Wunngéigend am Nordoste vum Stadkär, déi sech haaptsächlech am 13. a 14. Joerhonnert ënner dem Charles V. entwéckelt huet. Déi eelst erhale Wunnhaiser stamen awer aus dem 16. Joerhonnert.
E groussen Deel vum Arrondissement besteet aus dem sougenannte Marais.
Geographesch Lag
Den 3. Arrondissement läit um rietsen Uwänner vun der Seine, gëtt awer komplett vun aneren Arrondissementer ëmkreest. Am Norde grenzt en un den 10., am Osten un den 11., am Süden un de 4., an am Westen un den 1. an 2. Arrondissement.
Den Numm vum Arrondissement geet zeréck op den Templeruerden, deem seng Bauwierker awer zerstéiert goufen.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Kuckeswäertes
Kleng Auswiel:
Parkes-Observatoire
De Parkes-Observatoire ass e Radio-Observatoire an Australien. Et steet op enger Héicht vun 392 m an ass 20 km vu Parkes, New South Wales ewech. E gouf virun allem bekannt duerch d'Iwwerdroe vun der éischter Moundlandung.
Den Teleskop gëtt mat Hëllef vun enger azimutaler Montéierung ausgeriicht. Dobäi gëtt et duerch e klengt Teleskop an der selwechter Struktur geleet, wat awer mat enger parallaktescher Montéierung versinn ass. Déi béid gi beim Verfollege vun engem astronomeschen Objet dynamesch mat engem Laser-System matenee verbonnen.
D'Emfängerkabinn, am Fokus vun der Parabolschossel, gëtt vun dräi Striewen an 27 Meter Héicht gehalen. Si huet verschidde Moossinstrumenter fir Radio- a Mikrowellen, déi fir Ënnersichen an de Fokus geriicht kënne ginn.
Den Observatoire ass en Deel vum Australia Telescope National Facility, engem Netz vu Radioteleskopen. Zimmlech dacks schafft et zesumme mat dem Australia Telescope Compact Array zu Narrabri a mat enger eenzeler Antenn vu Mopra no dem Verfahre vun der Very Long Baseline Interferometry.
Wärend dem Apollo-Programm vun der NASA huet d'Radioteleskop och fir d'Kommunikatioun a fir Telemetrie gedéngt, wann de Mound nëmmen op der australescher Säit vun der Äerd ze gesi war, wann déi eigentlech NASA Buedemstatioun Honeysuckle Creek technesch Problemer soll hunn.
Aner Aufgabe vum Radioteleskop waren a sinn: distanzsensitiv Sich no Waasserstoff als Indikator fir Galaxien (HIPASS-Projet) an Aarbechte fir de SETI-Projet.
Franco Frattini
De Franco Frattini, gebuer de 14. Mäerz 1957 zu Roum an och do de 24. Dezember 2022 gestuerwen, , war en italieenesche Politiker (Forza Italia).
Hie war vun 1995 bis 1996 Minister fir d'Regiounen, vun 2001 bis 2002 Minister für d'Ëffentlech Verwaltung, a vun 2002 bis 2004 a vun 2008 bis 2011 Ausseminister ënner dem Premierminister Silvio Berlusconi.
Vun 2004 bis 2008 war hien EU-Kommissar fir Justiz, Fräiheet a Sécherheet. 2022 gouf de Frattini President vum italieenesche Staatsrot.
Distrikt Pfäffikon
Den Distrikt Pfäffikon ass en Distrikt am Kanton Zürich an der Schwäiz.
Winawer-Variant
D'Winawer-Variant ass eng Variant vun der Franséischer Verdeedegung. Se ass an den ECO-Coden ënner de Schlësselen C15 bis C19 klassifizéiert.
D'Winawer-Variant fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Winawer-Variant ënner de Schlësselen C15 bis C19 klassifizéiert.
Abakan (Stad)
Abakan (Абакан, vum chakassesche Wuert fir Biereblutt) ass mat ronn 165.000 Awunner (Stand 2010) d'Haaptstad vun der Republik Chakassien a Südsibirien, Russland. Si läit um Krasnojarsker Stausée, um lénksen Uwänner vum Floss mam selwechten Numm Abakan, do wou deen an de Jenissei leeft.
Canton de Pamiers-1
De Canton de Pamiers-1 ass eng franséisch administrativ Andeelung am Arrondissement Pamiers am Departement Ariège an der Regioun Occitanie.
Mam Dekret vum 18. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
NGC 3607
Den NGC 3607 ass eng elliptesch Galaxis vum Typ E-S0 a läit am Stärebild Leo. D'Galaxis huet eng Wénkelgréisst vu 4,9' × 2,5' an eng visuell Magnitude vun 9,9 mag. Si gouf de 14. Mäerz 1784 vum Wilhelm Herschel entdeckt.
Akira Toriyama
Den Akira Toriyama, gebuer de 5. Abrëll 1955 zu Nagoya an der Prefektur Aichi a Japan, ass ee vun de bekanntsten an erfollegräichste japanesche Manga-Zeechner (och nach Mangaka genannt). Hien ass ee vun deene Kënschtler, déi d'Geschicht vum Manga op laang Dauer gepräägt a verännert hunn, well seng Wierker extreem aflossräich a populär sinn. Säi bekanntst Wierk Dragon Ball 1 gëtt dacks vun anere Manga-Zeechner als grouss Inspiratioun zitéiert. Dozou zielen ënner anerem den Auteur vu One Piece, den Eiichiro Oda, souwéi de Créateur vun Naruto, de Masashi Kishimoto.
Kandheet
Schonn als klengt Kand war den Akira Toriyama begeeschtert vu Comics an Zeechentrickfilmer. Nodeems hien dem Walt Disney säi Film 101 Dalmatians gesinn hat, wollt hien onbedéngt selwer ufänke mat Zeechnen an huet direkt gemierkt, datt hien dat iergendwann haaptberufflech maache wéilt. Doropshin huet hien och e Präis vun engem lokale Konschtatelier fir e Bild vun den 101 Dalmatiner gewonnen. Och haut nach nennt hien de Film 101 Dalmatians als ee vu sengen éischte stilisteschen Aflëss, genausou wéi déi fréier Filmer vum Jackie Chan. 1974 huet hie säin Ofschloss op enger Handelsschoul am Beräich vum Design gemaach. Dräi Joer méi spéit huet hien ugefaangen, an enger Publicitéitscampagne als Grafiker ze schaffen. Dës Aarbechtsplaz huet et dem jonke Mann erméiglecht säi praktescht Wëssen als Zeechner nach weider auszebauen an ze verbesseren.
Éischten Erfolleg
Säin Debut als Mangaka hat hien 1978, wéi hie beim Comic-Magazine Shonen Jump als Zeechner ugefaangen huet mat schaffen an am Dezember vum selwechte Joer d'Geleeënheet krut fir déi éischt Kéier eng eege Kuerzgeschicht ze verëffentlechen. Dat war Wonder Island, déi an engem mäerchenhafte Räich spillt a wou et dorëms geet, datt de Kinnek Gidhra, eng Hex an en Hielemënsch lauter witzeg a wonnersam Saachen erliewen.
Well seng Zeechnunge gutt beim Public ukomm sinn, duerft hie scho kuerz drop eng Fortsetzungsserie erausbréngen. 1979 huet hien du mat der Aarbecht un der Manga-Serie Dr. Slump ugefaangen, bei där et ëm e Wëssenschaftler geet, dee sech e Roboter als Fra erschaaft a mat hir zesumme lauter komesch Abenteuer erlieft. Déi Geschicht gouf vun 1980 bis 1984 am Comic-Magazin Shonen Jump verëffentlecht. Mat der Serie hat hie fir d'éischt Kéier e groussen Erfolleg an huet souguer 1982 dofir de 27. Shōgakukan-Manga-Präis an der Kategorie Shönen gewonnen. Vum Manga Dr. Slump goufen iwwer 35 Millioune Kopien a Japan verkaaft an am Joer 1997 gouf d'Serie als Anime a schliisslech och als Buchrei verëffentlecht. Wéi hien ugefaangen huet dee Manga z'erschafen, war hie 25 Joer al an huet nach bei sengen Eltere gewunnt, mä wéi d'Serie 1984 op en Enn gaangen ass war hie schonn e Superstar am Beräich vun de Mangaen.
Gréissten Erfolleg
Säi gréissten Erfolleg, deen hien och weltwäit bekannt gemaach huet, hat Den Toriyama mat der Manga-Serie Dragon Ball. Dës gouf vun 1984 bis 1995 vum Comic-Magazine Shonen Jump verëffentlecht an emfaasst 42 Bänn. Eleng a Japan huet hien 152 Milliounen Exemplairë verkaaft (Stand 2010). Bis haut ass Dragon Ball ee vun de populäersten an aflossräichste Mangae vun der Welt. Virun allem a ganz Asien, an Europa an an Amerika ass d'Manga-Serie extreem beléift. Se gouf weltwäit ëm déi 350 Millioune Mol verkaaft an ass domat deen zweetmeescht verkaafte Manga vun allen Zäiten. Dëse Comic huet dofir gesuergt, datt d'Mangaen hir Blütezäit vun der Mëtt vun den 1980er Jore bis an d'Mëtt vun den 1990er Joren haten, well wärend där Zäit wéi dës Geschicht aktiv verëffentlecht gouf extreem vill Leit sech ëmmer direkt dat neist Exemplaire kaaft hunn. Baussent Japan waren allerdéngs d'Animë vun Dragon Ball méi erfollegräich wéi de Manga selwer. Doduerch ass déi allgemeng Beléiftheet vun Animen an der westlecher Welt staark an d'Luucht gaangen. Dëse Manga huet dem Comic-Magazin Shonen Jump et erméiglecht eng Rekordzuel vu 6,3 Millioune Kopien am Joer 1995 ze verkafen. Dragon Ball-Mangae goufen och als Bicher verëffentlecht, vun deenen et der 42 gëtt. No den Animë goufen och nach Kino- a Videofilmer dovu verëffentlecht, souwéi och Videospiller an eng ganz Rei aner Géigestänn, wéi zum Beispill Action-Figuren.
D'Geschicht vun Dragoin Ball huet als "Abenteuer-Manga" ugefaangen an huet sech mat der Zäit zu enger Kampfsport-Serie entwéckelt.
Spéiderhin huet den Akira Triyama och mat Mataarbechter vum Designstudio un enger Fortsetzung vun Dr. Slump geschafft, wéi och un Nofollgerserië wéi Dragon Ball Z an Dragon Ball GT.
Zanter 1993
1993 ass eng Ausstellung iwwer deen erfollegräichen Manga-Kënschtler duerch verschidde Stied gezunn an huet am Ganzen 3,5 Millioune Visiteuren ugelackelt. Hien ass och bis haut den eenzege Comic-Zeechner deem seng Biller am Nationalmusée fir Konscht zu Tokio ausgestallt sinn.
Normalerweis trëtt den Akira Toriyama net an den USA op fir Reklamm ze maachen, mä de 6. Dezember 2002 huet hien eng eenzeg Ausnam gemaach an ass op New York geflunn fir bei der Presentatioun vun der amerikanescher Versioun vum Weekly Shonen Jump derbäi ze sinn a Reklamm dofir ze maachen.
Santer
Santer ass de Familljennumm vu follgende Persounen:
Akira Toriyama
Zanter 1993
De 27. Mäerz 2005 huet CQ Motors en elektreschen Auto gebaut, dee vum Toriyama designt waren. Dovu goufen am Endeffekt awer nëmmen 9 Exemplairë produzéiert. Een Auto huet knapps 2 Millioune Yen kascht (eng 17.000 Euro). Den Auto konnt eng Héchstgeschwindegkeet vun 30 km/h erreechen an e war a 5 verschiddene Faarwen disponibel.
2006 huet den Toriyama un enger eemoleger Crossover-Episod mam Créateur vu One Piece, dem Eiichiro Oda, zesummegeschafft. An där Folleg triede souwuel Personnagen aus Dragon Ball wéi och aus One Piece op.
2013 huet hien den Special 40th Anniversary Festival Award a Frankräich um Festival International de la Bande Dessinée zu Angoulême gewonnen, deen hie fir seng jorelaang Tätegkeet als Comic-Zeechner iwwerreecht krut. Um nämmlechte Festival krut hien och déi meeschte Stëmme fir de Grand Prix de la ville d'Angoulême, deen hien awer net iwwerreecht krut, well d'Selektiounsjury sech dozou entscheet hat, dëse Präis dem hollännesche Comic-Zeechner Bernard Willem Holtrop z'iwwerreechen. Zanter Juni 2015 ass den Akira Toriyama ee vun de Mangaka vum Dragon Ball Super Anime.
Bird Studio
1983 huet den Akira Toriyama säin eegenen Zeechestudio, deen e Bird Studio genannt huet, opgemaach. Den Numm vum Studio besteet aus zwou Komponenten an ass eng Uspillung op säin eegene Familljennumm: Tori heescht nämlech op Japanesch Villchen also op Englesch Bird, wouraus hie "Bird Studio" gemaach huet. Wann hien a sengem Studio u Projete schafft, mécht hie quasi déi ganz Aarbecht selwer a souguer wann hien zäitweis en Assistent huet. Deen däerf sech dann nëmme mam Hannergrond beschäftegen. Och am Allgemenge schafft den Akira Toriyama am léifsten eleng an huet am Laf vun senger ganzer Carrière nëmmen 2 Leit d'Erlabnes ginn fir aktiv bei senge Wierker matzeschaffen.
Zeechestil
Charakteristesch fir dem Akira Toriyama säi Stil ass ënner anerem, datt hien heiansdo selwer a sengen eegene Mangae virkënnt. Dëst geschitt a Form vun engem klenge Roboter, deen een ëmmer erëm a senge Wierker fanne kann. Hie mécht d'Soundeffekter a senge Mangaen och net, wéi dat meeschtens de Fall ass, an der japanescher Katakana-Schrëft mä benotzt dofir réimesch Schrëftzeechen. Ausserdeem ass hien ausseruerdentlech talentéiert doran, seng Mangae mat Tënt a Schwaarzwäiss ze molen.
Privatliewen
Den Toriyama lieft relativ zeréckgezunn mat senger Famill um Land zu Kiyosu a gëtt nëmme seelen Interviewen. Den 2. Mee 1982 huet hie seng Fra Yoshimi Katō bestuet. Wéi hire Mann ass och si vun Nagoya an huet fréier als Manga-Zeechnerin geschafft, déi ënner dem Kënschtlernumm "Nachi Mikami" hir Wierker verëffentlecht huet a souguer dem Akira Toriyama an deem sengem Assistent heiansdo bei Dr. Slump gehollef huet, wa si ënner groussem Zäitdrock stoungen. D'Koppel huet zwee Kanner. Ausserdeem intresséiert den Toriyama sech vill fir Autoen a Motorrieder. Hien ass och dofir bekannt e groussen Déierefrënd ze sinn an hat vun zanter e kleng war vill verschidden Déiere gehalen, dorënner Villercher, Fësch, Wanzen, Honn, Kazen an Eidechsen. Eenzeler dovun huet hien och als Inspiratioun oder Virlag fir Personnagen a senge Mangae benotzt. Den Akira Toriyama gëtt och un, datt hien a senger Fräizäit gär plastesch Modeller mécht. Hien ass souguer sou gutt doran, datt hie scho fir verschidde Plastikmodells-Marke Figuren designed huet. En anere bekannten Hobby vun him ass et, Autogramme vu bekannte Mangakaen ze sammelen. Dës Passioun gëtt hien a sengem Manga Dr. Slump och dem Personnage Peasuke Soramame.
Zousätzlech Informatiounen
Um Schluss vu verschiddenen Dragon Ball-Comics äntwert den Akira Toriyama reegelméisseg op d'Froe vu senge Lieser oder seet senge Fane Merci fir hiren Intressi un der Serie. Do erkläert hien zum Beispill, datt hie pro Woch net méi wéi 15 Säiten zeechent, well hie soss d'Freed u senger Aarbecht verléiere géif an hie soss net genuch Loft tëscht all senger Aarbecht kréich. Hie gëtt an dësen Äntwerten op Lieserbréiwer och zou, datt hie perséinlech sou haart an egoistesch Frae wéi d'Bulma aus senger Comicserie Dragon Ball guer net gär hätt. Dofir wier en och ëmsou méi erstaunt, datt sou vill jonk Meedercher dee Personnage esou gär hunn. Hien äntwert och engem begeeschterte Fan op seng Fro, wat dem Kurini seng Punkten um Kapp eigentlech sinn. An zwar géif et sech ëm Läinzeechen handelen. Am Ufank huet den Akira Toriyama dëse Personnage e bësse langweileg fonnt an huet him, fir en opzepeppen, Läinzeechen an d'Gesicht gezeechent. Hien erkläert och, datt hie sech am Ufank net vill Gedanken iwwer dëse Personnage gemaach hätt an nëmme wousst, datt en hien als "komesche Kauz" hätt wëllen duerstellen. Mä am Laf vun der Zäit hätt de Kurini sech als onverzichtbaren Deel vun der Crew manifestéiert, dee mëttlerweil och eng eege Fangemeinschaft huet. Och doriwwer staunt den Auteur, well dat am Ufank net seng Intentioun war.
Eurovision Song Contest 2018
D'Gewënnerin war d'Netta Barzilai aus Israel.
Wéi schonn déi Jore virdrun huet Lëtzebuerg fräiwëlleg drop verzicht, fir matzemaachen.
1. Halleffinall
Déi éischt Halleffinall war den 8. Mee 2018.
Déi genee Punkteverdeelung gouf eréischt no der Finall bekannt gemaach fir eng Beaflossung an der Finall ze vermeiden. An d'Finall koumen déi faarweg markéiert Länner.
Ofstëmmungsberechtegt bei där Halleffinall waren d'Länner déi matgemaacht hunn an zousätzlech Groussbritannien, Spuenien a Portugal.
2. Halleffinall
Déi zweet Halleffinall war den 10. Mee 2018.
Déi genee Punkteverdeelung gouf eréischt no der Finall bekannt gemaach fir eng Beaflossung an der Finall ze vermeiden. An d'Finall koumen déi faarweg markéiert Länner.
Ofstëmmungsberechtegt bei där Halleffinall waren d'Länner déi matgemaach hunn an zousätzlech Däitschland, Frankräich an Italien.
Finall
D'Finall war den 12. Mee 2018.
Déi 26 Länner an der Finall waren:
Am Fall vu Punktegläichheet hätt dee mat der héchster Eenzelwäertung gewonnen. Ofstëmmungsberechtegt bei der Finall waren all 43 Länner déi matgemaach hunn.
Sanna Marin
D'Sanna Mirella Marin, gebuer de 16. Novembaer 1985 zu Helsinki, ass eng finnesch Politikerin (SDP). Si war vum 10. Dezember 2019 bis den 20. Juni 2023 Premierministesch an hirem Land.
Si gouf 2012 an 2017 an de Gemengerot vun Tampere gewielt a war vun 2013 bis 2017 Presidentin vum Gemengerot. Si war och Member vun der Assemblée vum Consdeil régional vun der Regioun Tampere.
2015 gouf si an dat finnescht Parlament gewielt (2019 erëmgewielt) a war vu Juni bis Dezember 2019 Verkéiers- a Kommunikatiounsministesch vun der Republik Finnland. Den 8. Dezember 2019 gouf si vun hirer Partei zu der Nofollgerin vum Antti Rinne designéiert, deen zeréckgetruede war. , . D'finnescht Parlament huet hir den 10. Dezember d'Vertrauen ausgeschwat.
Wotkinsk
Wotkinsk (russ. Воткинск, udm. Вотка) ass eng Industriestad an der Republik Udmurtien, Russland. Si läit eng 50 km nordëstlech vun der Republikhaaptstad Ijewsk, un den Uwänner vum "Wotkinsker Dëmpel", engem Séi deen duerch d'Opstaue vum Floss Wotka entstanen ass.
Wotkinsk ass 1759 gegrënnt ginn am Zesummenhank mam dem Bau vun engem Hummerwierk. Op dëst Wierk geet de Maschinnebaubetrib "Wotkinski Sawod" zeréck, deen haut ënner anerem Rakéite vum Typ Topol-M produzéiert.
Tunnel Rangwee
Den Tunnel Rangwee ass e 60 Meter laangen Tunnel tëscht dem Rond-point Gluck zu Gaasperech an dem Rangwee um Houwald. En ass 2001 opgaangen. 2020-2021 koum en zweete Rouer derbäi, deen am Mäerz 2023 a Betrib geholl gouf.
Geschicht
1967 war en éischte schmuelen, eespueregen Tunnel ënnert de Gleiser erduerch gebaut ginn. Deen Tunnel, deen ongeféier 30 Meter nërdlech vum haitegen ewech louch, ass 2001 zougemaach gi wëll en ze enk an an engem schlechten Zoustand war.
Den aktuellen Tunnel gouf vun der Bauverwaltung gebaut an huet eng Breet vun 13,70 Meter vun deenen zwou Spuere mat allkéiers 3,50 Meter fir de Stroosseverkéier reservéiert sinn. Den Tunnel huet eng maximal Héicht vu 4,5 Meter.
Op der südlecher Säit ass eng technesch Galerie iwwert déi - iwwert dem normale Stroossenniveau - e Foussgänger- a Vëloswee vun 3 Meter breet leeft. Dëse Wee féiert laanscht den Hiwwelpark an da queesch iwwer d'A3 a Richtung Gaasperech.
Iwwert den Tunnel lafen eng zéng Gleiser mat e puer Weichen, dorënner d'CFL-Streck 6 op Beetebuerg an de Sillon lorrain op Nanzeg.
Ausbau
Am Kader vun der nei geplangter Ëmgeeung vu Bouneweg, der N40, huet d'Chamber am August 2018 e Gesetz gestëmmt fir den Tunnel Rangwee ëmzebauen.
Dofir gouf en neien Tunnel gebaut, do wou den Tunnel vun 1967 zougetippt gi war. Deen huet, grad wéi deen alen, zwou Spuere vun am Ganze 7 Meter Breet. Op der nërdlecher Säit koum en dräi Meter breede Wee fir Foussgänger a Cyclisten derbäi.
D'Aarbechten hunn am Fréijoer 2020 ugefaangen a bis Enn 2021 gedauert. Fir de Verkéier ass den neien Tunnel awer eréischt den 12. Mäerz 2023 opgaangen, wéi d'Rue des Scillas ëmgebaut gouf. Provisoresch geet de Verkéier elo bidirektional duerch den neie Rouer, bis d'Aarbechten ofgeschloss sinn an da ginn zwou Spueren duerch deen 'alen' Tunnel, déi vum haitege Rond-point a Richtung Houwald féieren, an zwou duerch deen neien an d'Géigerichtung.
Kierch Diänjen
D'Kierch zu Diänjen ass eng kathoulesch Kierch déi zur Par Wëntger Sainte-Famille, zum Dekanat Norden an zu der Gemeng Wëntger gehéiert.
De Patréiner vun der Kierch ass den hellege Johannes den Deefer, deem säi Fest de 24. Juni gefeiert gëtt.
Geschicht
D'Kierch gouf 1718 ënner dem Paschtouer Joannes Baltus gebaut a vum Weihbëschof vu Léck 1721 konsekréiert. Den Tuerm geet a sengem Kär nach op d'Mëttelalter zeréck.
D'Kierch ass vu bausse ganz einfach an ouni Dekor. De Banneraum beandrockt duerch säin aussergewéinleche Räichtum. Déi barock Haapt- an d'Niewenaltär goufe 1719 vum Dikrecher Schräiner Jean-Pierre Schneider opgeriicht.
Anger Management
Anger Management ass en US-amerikanesche Film vum Peter Segal aus dem Joer 2003.
Kierch Diänjen
Geschicht
D'Kierch gouf um Enn vum 19. Joerhonnert vergréissert.
Bis de 7. Mee 2017 war et d'Parkierch vun der aler Par Diänjen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Diänjen huet ausser der Parkierch vun Diänjen och nach d'Kapell vu Stackem gehéiert.
Flèche wallonne féminine 2017
Déi '''20. Editioun vun der Flèche wallonne féminine''' gouf den 19. Abrëll 2017 gefuer. Et war déi siwent Kompetitioun um Kalenner vum UCI World Tour fir Dammen 2017. Se gouf fir d'drëtt hannerenee vun der Hollännerin Anna van der Breggen gewonnen.
Koppen
Um Circuit vun 2017 stounge siwe Koppen um Programm:
Marcel Bourguignon
De Marcel Bourguignon, gebuer de 6. Juni 1902 zu Siesselech bei Arel an der Provënz Lëtzebuerg, a gestuerwen de 26. November 1971 zu Bréissel, war e belschen Historiker, Archivist a Conservateur. Hien huet sech mat grousser Begeeschterung a vill Kënne fir d'Erfuerschung vun der Geschicht vu Lëtzebuerg agesat.
Säi Liewen
No engem exzellente Studiun um Areler Athenée royal, huet hien als Schüler vum Henri Pirenne en Ofschloss als Dokter an der Geschicht op der Universitéit vu Gent gemaach.
Vun 1927 un war de Marcel Bourguignon aktiv bei den Archives générales du Royaume zu Bréissel. Vun deem Moment un huet hie seng ganz Energie an d'Erfuerschung vun der Lëtzebuerger Vergaangenheet investéiert.
Am Zweete Weltkrich war de Marcel Bourguignon Offizéier beim 1. Regiment vun de Chasseurs Ardennais a war un der Campagne des 18 jours bedeelegt. Hien ass a Gefaangenschaft geroden, an huet sech an där Zäit positiv fir d'Moral vu senge Matgefaangenen ausgezeechent duerch d'Organiséiere vun Konferenzen, Geschichtscoursen, Foussballsspiller asw. Seng Begeeschterung fir de Sport, besonnesch de Foussball an de Vëlossport, blouf him bis zum Schluss erhalen.
Säi Wierk
Dem Marcel Bourguignon säin Doktorat war iwwer déi al Metallindustrie am Dall vun der Rulles. Seng Fuerschungen hunn awer och vill aner Theemen abegraff.
Als Conservateur vun den Archives de l'Etat zu Arel huet hien d'Lëtzebuerger Archive methodologesch geuerdent an e prezisen Inventaire opgestallt. Hie huet och eng wëssenschaftlech Bibliothéik opgebaut. Niewelaanscht huet hien och nach eng Serie vun Aarbechte publizéiert, déi aus him e modernen Historiker vu Lëtzebuerg gemaach hunn, dee mat deem vun him héich geschätzte Jules Vannérus z'ernimmen ass. Hien huet sech besonnesch gutt mat senger Heemechtsstad Arel auskannt, souwéi och mat Durbuy, Vielsalm, Neufchâteau a Baaschtnech oder och nach Bouillon a Virton.
Patrick O’Neal
De Patrick O’Neal, gebuer de 26. September 1927 zu Ocala a Florida a gestuerwen den 9. September 1994 zu Manhattan, war en US-amerikanesche Schauspiller.
The Secret Diary of Sigmund Freud
The Secret Diary of Sigmund Freud ass en US-amerikanesch-jugoslawesche Film vum Danford B. Greene aus dem Joer 1984.
Pullover
E Pullover ass e Gezei mat zwéi laangen Äerm dat den Uewerkierper bedeckt. Ëm den Hals huet e generell e ronnen Ausschnëtt oder e Rollcol.
Patrick O’Neal
De Patrick O’Neal huet an iwwer 100 Kinos-an TV-Filmer matgespillt.
Pullover
Am Géigesaz zu anere Kleedungsstécker wéi zum Beispill der Jackett kann een de Pullover iwwer Bauch a Broscht net op- an zoumaachen. Fir de Pullover unzedoen, muss een en iwwer de Kapp strëppen. Dohier kënnt och den Numm: vun den englesch Wieder "to pull" (= zéien) an "over" (= iwwer).
E Pullover kann aus Woll gestréckt sinn oder aus anerem Material wéi Kotteng oder Konschtfasere gemaach sinn.
Val de Hamm
Den Hammer Dällchen, offiziell  ass eng Strooss an de Quartiere Polvermillen an Hamm vun der Stad Lëtzebuerg. Se leeft op der ganzer Längt iwwer d'Nationalstrooss 2 vun der Polvermillen als Verlängerung vum Boulevard Général Patton a Richtung Nordoste bis bei den Iergäertchen.
Geschicht
De fréiere Flouernumm „Fetschendall “ ass aus dem allgemenge Sproochgebrauch verschwonnen, och wann de „Fetschenhaff“ nach am Gebrauch ass. Deen Numm gouf ofgeleet vum „Fetschebuer“, enger Quell déi net wäit ewech vun Hamm – am haitegen Äppelwee – entspréngt an eng vun de Quelle vun der Polvermillen ass. Haut geet just nach rieds vum „Hammer Dällchen“, woubäi et sech heibäi ëm e falschen Numm handelt, dee sech iwwer d'Zäit aus dem fréieren „Hammer Ställchen “ erginn huet. „Ställchen“ leet sech vum mëttelhoudäitschen „stal“ of, enger Plaz wou d'Waasser sech staut.
Aus dem „Hammer Dällchen“ ass 1925 den offiziellen Numm „Val de Hamm“ entstanen.
Borzonasca
Borzonasca ass eng Uertschaft a Gemeng an Italien an der Provënz Genua.
One Magic Christmas
One Magic Christmas ass en US-amerikanesch-kanadesche Film vum Phillip Borsos aus dem Joer 1985.
Théodore Boever
Den Théodore Boever, gebuer de 16. Mäerz 1872 zu Munzen a gestuerwen de 6. September 1946 zu Klierf, war e lëtzebuergesche Bauer a Politiker.
Hie war vun 1919 bis den 19. Dezember 1931 Buergermeeschter vun der Gemeng Munzen.
Hie gouf bei de Wale fir d'Assemblée constituante 1918 a bei de Chamberwale vum 26. Oktober 1919 als Deputéierte vum Kanton Klierf an d'Chamber gewielt a gouf bei de partielle Chamberwale vum 28. Mee 1922 a bei de Chamberwale vum 1. Mäerz 1925 erëmgewielt.
Luxroots
Luxroots ass e lëtzebuergesche Projet, bei deem et drëm geet, den Inhalt vun den Akte vum Etat civil vu 1795 bis 1923 (Gebuerten, Hochzäiten, Stierffäll) a vun de Parregëstere vun ± 1600 bis 1800 (Kanddafen, Hochzäiten, Stierffäll) vum Groussherzogtum Lëtzebuerg an de belschen, däitschen a franséischen Nopeschgebitter systematesch a standardiséierter Form online z'erfaassen. Op d'laang Siicht sollen och d'Donnéeë vun den Territoiren, déi virun 1659 (Traité vun de Pyrenäen) zum deemolegen Herzogtum Lëtzebuerg gehéiert hunn, opgeholl ginn.
Am Ufank eng privat Websäit
Den Ausgankspunkt vum Projet war eng Privatinitiativ vum Georges Eicher, déi am Joer 2000 mat der Websäit georges-eicher.com gestart gouf. Am Laf vun der Zäit hunn nach aner Leit, déi u Genealogie interesséiert waren, beim Projet matgemaach. Enn 2006 gouf aus der privater Websäit vum Georges Eicher d'Websäit luxroots.com. Ufanks Januar 2007 waren dank der Aarbecht vun antëschent fënnef éierenamtleche Mataarbechter, de Georges Eicher mat abegraff, ronn 35.000 Gebuertsakten erfaasst.
D'Grënnung vun enger ASBL
Uganks 2014 waren 705.000 Gebuerts- bzw. Dafakten, 67.000 Hochzäits- an 30.000 Stierfakte saiséiert. D'Zuel vun de Mataarbechter war op 30 geklommen an et gouf 500 Leit, déi op d'Websäit abonéiert waren.
Op Grond vun dëser Situatioun ass decidéiert ginn, eng ASBL ze grënnen, déi d'Gestioun vum Projet Luxroots an den domat liéierte Websäiten iwwerhuele kéint. Dës ASBL, mam Numm: luxroots.com asbl, ass de 16. Juni 2014 vum Georges Eicher, dem Serge Eicher an dem Alphonse Wiltgen constituéiert ginn. D'Charge goufen esou verdeelt: President: G. Eicher, Vizepresident: A. Wiltgen, Sekretär: S. Eicher.
Parallel dozou huet sech d'ASBL luxroots.club (luxroots.club, association de généalogie et d'histoire locale du Luxembourg, association sans but lucratif) constituéiert. D'Grënnungsmembere waren de Georges Eicher, d'Paulette Grun-Besch, den Armand Serres an den Alphonse Wiltgen.
Aérospatiale
Aérospatiale war en Hiersteller vun zivillen a militäresche Fligeren, Rakéiten an Helikopteren.
Geschicht
De franséische Loftfaart- a Rëschtungskonzern Société Nationale Industrielle Aérospatiale (SNIAS) entstoung 1970 aus dem Zesummeschloss vun den deemools verstaatlechten Entreprisë Sud Aviation, Nord Aviation a SEREB. 1984 gouf den Numm op Aérospatiale geännert.
1998 hat Aérospatiale mat Matra Haute Technologie (enger Duechter vum franséische Matra-Konzern) zu Aérospatiale-Matra fusionéiert, déi den 10. Juli 2000 mat aneren europäeschen Entreprisen zu der EADS fusionéiert huet.
Projeten
(Bedeelegung als Aérospatiale)
Luxroots
D'Grënnung vun enger ASBL
Ufanks August 2022 ass d'Websäit vu luxroots.com op luxroots.org geplënnert.
Canton de Pamiers-2
De Canton de Pamiers-2 ass eng franséisch administrativ Andeelung am Arrondissement Pamiers am Departement Ariège an der Regioun Occitanie.
Ulisses Correia e Silva
De José Ulisses de Pina Correia e Silva, gebuer de 4. Juni 1962 zu Praia, ass e kapverdianesche Geschäftsmann a Politiker.
Nodeems seng Partei, de Movimento para Democracia (MpD), den 20. Mäerz 2016 d'Parlamentswale gewonnen hat, gouf hien den 22. Abrëll 2016 zum neie Premierminister ernannt. Bei de Wale vum 18. Abrëll 2021 krut d'MdP nees déi meescht Stëmmen, an hie gouf a senger Fonctioun konfirméiert.
De Silva huet tëscht 1989 an 1994 am Bankesecteur geschafft a gouf Verwaltungsdirekter vun der Banco de Cabo Verde. Gläichzäiteg huet hien op der Jean Piaget Universitéit enseignéiert. 1995 bis 1998 war hie Staatssekretär fir Finanzen a vun 1999 bis 2000 Finanzminister a sengem Land.
Joachim Porath
Den Hans Joachim Porath, gebuer den 9. Dezember 1906 zu Potsdam a gestuerwen de 27. Mäerz 1943 an Nordafrika, war en däitsche Verwaltungsbeamten, deen am Zweete Weltkrich Landrat zu Lëtzebuerg war.
De Joachim Porath ass den 1. Oktober 1940 kommissaresche Verwaltungkommissar fir den deemolegen Distrikt Lëtzebuerg-Land ginn. Seng Déngschtplaz war am Ufank an der Stad Lëtzebuerg; den 31. Oktober huet hie se awer Esch-Uelzecht deplacéiert. Do huet hien am Laf vum November d'Opschrëft op dem Escher Stadhaus „Mir wölle bleiwe, wat mer sin“ ewech maachen an se duerch e Plakat mat „Wir wollen heim ins Reich“ ersetze gelooss. Wéi den 1. Dezember 1940 d'Verordnung über den Verwaltungsaufbau in Luxemburg vum 14. November 1940 a Kraaft getrueden ass, gouf aus dem Distrikt Lëtzebuerg-Land de Landkrees Esch, an aus dem Verwaltungskommissar Porath gouf elo de Landrat vum Landkrees Esch. Ier de Porath op Lëtzebuerg koum, war hie perséinlechen Adjutant vum Reichsminister für die kirchliche Angelegenheiten Hanns Kerrl, dono Regierungsrat beim Landratsamt Leer an Ostfriesland, a schliisslech Landrat vum Landkrees Hildesheim, kommissaresch vum Januar 1937 un an definitiv vum Oktober 1938 un. De Porath war SA-Obersturmbannführer an e fréien a fervente Member vun der NSDAP. Am September 1941 ass hien an d'Wehrmacht agezu ginn, an am Mäerz 1943 ass hien am Alter vu 36 Joer an Nordafrika als Läitnant an engem Panzerregiment gefall.
Lëscht vu bekannten Aserbaidjaner
Dës Lëscht vun den Aserbaidjaner ass en Deel vun de Referenztabellen.
Creature (Film 1985)
Creature ass en US-amerikanesche Film vum William Malone aus dem Joer 1985.
Lëscht vu bekannten Aserbaidjaner
Hei ginn all prominent Aserbaidjaner a Leit mat aserbaidjanescher Ofstamung opgelëscht.
4. Arrondissement vu Paräis
De '''4. Arrondissement' ( och nach Arrondissement de l'Hôtel de Ville '') ass ee vun zwanzeg Stadbezierker vu Paräis a gehéiert zu den eelsten Deeler vun der Stad. D'Geschicht vum Arrondissement fënnt hiren Ursprong an den éischte Siidlungen op den Insele vun der Seine an der Ausdeenung vun der Stad am 16. Joerhonnert.
Geographesch Lag
Déi südlech Grenz vum 4. Arrondissement ass den nërdlechen Uwänner vun der Seine am Zentrum.
De 4. Arrondissement läit direkt um rietsen Uwänner vun der Seine, am Zentrum vu Paräis. E grenzt am Westen un den 1., am Norden un den 3., an am Osten un den 11. an 12. Arrondissement. Op der aner Säit vun der Seine läit de 5. Arrondissement. Den ëstlechen Deel vun der Île de la Cité an d'Île Saint-Louis gehéieren och zum 4. Arrondissement.
Quartieren
Wéi all Paräisser Arrondissement ass en a véier administrativ Quartieren ënnerdeelt:
Horst Gläsker
Den Horst Gläsker, gebuer den 21. Mäerz 1949 zu Herford (Nordrhein-Westfalen) ass en däitsche Kënschtler. Säi Wierk ass eng Kombinatioun aus Musek, Danz, Theater, Zeechnung, Molerei, Skulptur, Installatioun an Architektur.
4. Arrondissement vu Paräis
Kuckeswäertes
Kleng Auswiel:
Roger Tsien
De Roger Yonchien Tsien, gebuer den 1. Februar 1952 zu New York, a gestuerwen de 24. August 2016 zu Eugene, am Oregon, war en US-amerikaneschen Zellbiolog.
Horst Gläsker
Seng Carrière
Den Horst Gläsker huet vun 1963 bis 1966 eng Léier als Dekorateur vu Butteksfënstere gemaach an huet duerno, bis 1968 als Plakatmoler geschafft. Vun 1970 bis 1973 war hien um Westfalen-Kolleeg zu Bielefeld an huet do säin Ofschloss (Abitur) gemaach. Parallel dozou war hien als Museker aktiv. An den 1960er Joren huet hien zesumme mat senge véier Bridder Danzmusek gespillt; an de 70er Jore war hien a verschiddene Gruppe vun der Krautrock-Ära aktiv. Um Enn vun de 70er Joren huet hien ugefaange Klangskulpturen ze bauen a Museksperformancen ze maachen. Vun 1973 bis 1979 huet hien zu Düsseldorf op der Konschtakademie studéiert. 1975 huet de Gläsker ee Joer laang an enger Bierghütt an der Toskana gelieft, wou hie Landschafts- a Portraitsbiller gemoolt a sech intensiv mat der Wierkung vun de Faarwe beschäftegt huet. An der Zäit duerno huet hien eng Molerei aus senge Faarfpaletten entwéckelt, en huet um Sperrmüll al Perserteppecher gesammelt wou en dunn d'Ornamenter mat psychedelesche Faarwmustere bemoolt huet; hie gouf doropshin aus der Klass gehäit. De Gläsker huet dunn eleng an engem verloossene Raum geschafft an ass Meeschterschüler beim Karl Otto Götz ginn, dem Professer vum Sigmar <span class="eifeler_reegel" title="Polken">Polke a Franz Erhard Walther.
Roger Tsien
Hie krut, zesumme mam Osamu Shimomura a mam Martin Chalfie, 2008 den Nobelpräis fir Chimie fir d'Entdeckung an d'Weiderentwécklung vum Protein dat gréng fluoreszéiert (GFP).
Horst Gläsker
Säi Liewen
Den Horst Gläsker lieft a schafft zu Düsseldorf. Hien ass mat der Margret Masuch-Gläsker bestuet, mat där hien organisatoresch a kënschtleresch zesummeschafft. Der Koppel hir Kanner sinn allebéid Kënschtler: de Louis ass Museker, Auteur a Filmmécher an d'Cecilia ass Filmmécherin, Kamerafra a Fotografin.
Roger Tsien
Hien huet op der Harvard Universitéit Chimie a Physik studéiert, an do 1972 säi Bachelor gemaach. Dono goung en op den Churchill College vun der University of Cambridge, wou en 1977 promovéiert gouf. 1981 gouf en Assistenzprofessor fir Physiologie an Anatomie op der University of California, Berkeley. 1985 bis 1987 war er do ausserplangméissege Professer an 1987 bis 1989 uerdentleche Professer. Zanter 1989 war hie Professer fir Pharmakologie, Chimie a Biochemie op der University of California, San Diego a Fuerscher um Howard Hughes Medical Institute. 1991 hat hien eng Gaaschtprofessur op der Massachusetts Institute of Technology (MIT) an 2003 op University of Cambridge.
Publikatiounen
Den Tsien huet iwwer 100 Aufsätz publizéiert a méi wéi 60 Patenter ugemellt.
William-Adolphe Bouguereau
De William-Adolphe Bouguereau, gebuer den 30. November 1825 zu La Rochelle an do gestuerwen den 19. August 1905, war e franséische Moler. Hie gëllt als e Meeschter vun der Akadeemescher Konscht.